ภารกิจสำเร็จ! เจ้าหน้าที่ช่วยชีวิต “13 หมูป่า” ออกจากถ้ำครบแล้ว
ภารกิจสำเร็จ! เจ้าหน้าที่ช่วยชีวิต 13 หมูป่าออกจากถ้ำครบแล้ว ทีมแพทย์ดูแลใกล้ชิด
10 ก.ค. 2561

จากกรณีที่เจ้าหน้าที่ทหาร ตำรวจ หน่วยบัญชาการสงครามพิเศษทางเรือ (นสร.) หรือ หน่วยซีล กู้ภัย และอื่นๆ ที่ร่วมภารกิจปฏิบัติการช่วยเหลือนักฟุตบอลเยาวชนทีมหมูป่า และผู้ฝึกสอน รวม 13 ชีวิต ที่ติดอยู่ภายในถ้ำหลวง วนอุทยานถ้ำหลวง-ขุนน้ำนางนอน จ.เชียงราย ตั้งแต่วันที่ 8 ก.ค. และ 9 ก.ค.2561 โดยวานนี้สามารถนำตัวเด็กๆ ออกจากถ้ำมาได้แล้วจำนวน 8 คน
ล่าสุด ผู้สื่อข่าวรายงานว่า ในวันนี้ (10 ก.ค.) เวลา 16.12 น.  เจ้าหน้าที่ได้นำหมูป่าคนที่ 9 คนที่ 10 คนที่ 11 คนที่ 12 และในเวลา 18.48 น. เจ้าหน้าที่ได้นำหมูป่าคนที่ 13 คือ โค้ชเอก ออกจากถ้ำหลวงได้อย่างปลอดภัย ก่อนพักฟื้นภายในโรงพยาบาลสนามหน้าถ้ำ จากนั้นเตรียมลำเลียงขึ้นรถพยาบาลและส่งขึ้นเฮลิคอปเตอร์ไปยังโรงพยาบาลเรียบร้อยแล้ว